Sumir leikstjórar og leikarar eru duglegri en aðrir við að deila myndum af tökustað kvikmynda . Einn af þeim er Dwayne Johnson , en hann notfærir sér jafnt Twitter , Facebook og Instagram til að leyfa aðdáendum sínum að fylgjast með því sem fram fer . Johnson er nú að leika í mynd Brett Ratner , Herkúles , og í þessu myndskeiði stríðir hann manni úr leikmunadeildinni og reynir að grípa í hann : Sjáðu myndskeiðið hér fyrir neðan : Í texta með myndinni segir Johnson : „ Á tökustað erum við með „ yfirmann leikmuna “ en hans starf er að sjá til þess að allt sé 100% fullkomið áður en aðstoðarleikstjórinn öskrar . . “ Ooooog BYRJA “ . Í dag er Mickey yfirmaður leikmuna og er að sjá um að tjaldið sé alveg kjurrt áður en við hefjum tökur eftir að ég hef komið mér fyrir . Það sem Mickey veit ekki er að ég er skepna m. kraftgrip og þegar hendur mínar ná þér … þá borða ég þig í hádegismat . “